Negza-d di tenfalit-agi abeddel n wawal yellan d akmam s wawal-nniḍen yellan d amadwan, amedyaz yessemres awal  tikufta , d ayen i nettwali s wallen mi ara rekmen waman, maca lmeqsud-is di tilawt d  urfan  i yellan d awal akmam, deg usenfali-agi amedyaz iqesde-d tagnit tanmettit, tasertant, tadamsant... n tmurt ur ngarrez ara, i yessawḍen ad yesserfu agdud si teswiɛt-agi ad yekker ad-tt-iqabel, abeddel-agi n wawal akmam s wawal amadwan dayen i d-yettmuddun talqayt d tigzi iwatan di tikti d unamek